**Ministru kabineta noteikumu projekta “Grozījumi Ministru kabineta 2017. gada 4. jūlija noteikumos Nr. 397 “Noteikumi par starptautiskas uzņēmumu grupas pārskatu par katru valsti””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta “Grozījumi Ministru kabineta 2017. gada 4. jūlija noteikumos Nr. 397 “Noteikumi par starptautiskas uzņēmumu grupas pārskatu par katru valsti”” (turpmāk – noteikumu projekts) mērķis ir precizēt Ministru kabineta 2017. gada 4. jūlija noteikumos Nr. 397 “Noteikumi par starptautiskas uzņēmumu grupas pārskatu par katru valsti” (turpmāk – MK noteikumi Nr. 397) iekļautās normas saistībā ar starptautiskas uzņēmumu grupas pārskatu par katru valsti (jeb *Country by* *Country report* (turpmāk - CbCr)), ņemot vērā Ekonomiskās sadarbības un attīstības organizācijas (turpmāk – OECD) sniegtās rekomendācijas.Noteikumi stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Finanšu ministrijas iniciatīva, ņemot vērā OECD sniegtās rekomendācijas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr. 397, ar kuriem pārņemtas Padomes 2016. gada 25. maija direktīvas (ES) 2016/881, ar ko direktīvu 2011/16/ES groza attiecībā uz obligātu automātisku informācijas apmaiņu nodokļu jomā (turpmāk - DAC4) prasības, paredz CbCr struktūru un saturu, lietoto terminu skaidrojumus, kā arī konkrētā pārskata sagatavošanas un iesniegšanas kārtību. OECD, izvērtējot MK noteikumus Nr. 397, ir sniegusi vairākas rekomendācijas. Tādējādi, pamatojoties uz OECD sniegtajām rekomendācijām, MK noteikumos Nr. 397 precizējami atsevišķi minētie terminu skaidrojumi, kā arī papildināmi CbCr iekļautās informācijas lietošanas nosacījumi.* **Noteikumu projekta 1. punkts**

Grozījums veikts, lai nodrošinātu tiesisko skaidrību termina “izslēgta starptautiska uzņēmumu grupa” lietojumā, ņemot vērā OECD vadlīnijas par pārskatu sagatavošanu par katru valsti – BEPS 13. aktivitātes[[1]](#footnote-2) norādes par valūtas svārstībām. Šobrīd konkrētā termina definīcija nosaka, lai starptautiska uzņēmumu grupa tiktu uzskatīta par izslēgtu, tās kopējie konsolidētie ieņēmumi (apgrozījums) attiecīgajā fiskālajā gadā tieši pirms pārskata fiskālā gada (saskaņā ar tās konsolidēto gada pārskatu par šādu iepriekšējo fiskālo gadu) nedrīkst pārsniegt 750 milj. *euro*. Grozījums attiecas uz gadījumiem, kad saskaņā ar MK noteikumu Nr.397 10.1. apakšpunktu CbCr sniedz starptautiskas uzņēmumu grupas sastāvā esoša vienība, kura nodokļu vajadzībām ir rezidents Latvijas Republikā, taču starptautiskas uzņēmumu grupas mātes uzņēmuma rezidence nodokļu vajadzībām atrodas ārpus *euro* zonas. Kā izriet no MK noteikumiem Nr. 397, CbCr ir jāiesniedz tādu starptautisku uzņēmumu grupām, kuru apgrozījums (konsolidētais) iepriekšējā pārskata gadā ir bijis vismaz 750 milj. *euro*, tādējādi noteikumu projektā MK noteikumu Nr. 397 2.3. apakšpunktā minētais termins “izslēgta starptautiska uzņēmumu grupa” tiek papildināts tā, lai gadījumos, kuros starptautiskas uzņēmumu grupas ieņēmumus (apgrozījumu) ietekmē valūtas svārstības, CbCr nebūtu jāsniedz starptautiskas uzņēmumu grupas sastāvā esošām vienībām, kuru apgrozījums (konsolidētais) iepriekšējā gadā bijis gandrīz līdzvērtīgs 750 milj. *euro*. Šajā kontekstā ar “gandrīz līdzvērtīgu” saprotot arī lielāku summu, ja minētās vērtības palielinājums radies valūtas svārstību rezultātā, ja valūtas svārstības ir notikušas kopš brīža, kad attiecīgā starptautiskas uzņēmumu grupas mātes uzņēmuma rezidences valstī tika ieviests pienākums iesniegt CbCr un šis palielinājums nav būtisks.*Piemēram:**Uzņēmums X ir starptautiskas uzņēmumu grupas sastāvā esoša vienība, kura nodokļu vajadzībām ir rezidents Latvijas Republikā, taču starptautiskas uzņēmumu grupas mātes uzņēmuma rezidence nodokļu vajadzībām atrodas ārpus euro zonas. Mātes uzņēmuma rezidences valstī tika ieviests pienākums iesniegt CbCr 2015.gada janvārī un tās konsolidētie grupas ieņēmumi nepārsniedz 750 miljonu euro slieksni, tātad tā tiek uzskatīta par izslēgtu starptautisku uzņēmumu grupu (tai nav pienākums sniegt CbCr). 2018.gadā notikušas valūtas svārstības, kuru rezultātā starptautiskas uzņēmumu grupas konsolidētie ieņēmumi sasniedz 751 miljonu euro. Starptautiskai uzņēmumu grupai šajā gadījumā netiks uzlikts par pienākumu sniegt CbCr, jo minētās vērtības palielinājums radies valūtas svārstību rezultātā un valūtas svārstības ir notikušas kopš brīža, kad starptautiskas uzņēmumu grupas mātes uzņēmuma rezidences valstī tika ieviests pienākums iesniegt CbCr un šis palielinājums nav būtisks.** **Noteikumu projekta 2. punkts**

Grozījumos tiek precizēti informācijas, kas ietverta ziņojumā, izmantošanas nosacījumi. Informācijas izmantošanas nosacījumu noteikšana MK noteikumos Nr. 397 izriet no likuma "Par nodokļiem un nodevām" 7.panta ceturtās daļas, 15.panta devītās daļas un 18.1 panta trešās daļas kopumā, ņemot vērā, ka mērķis, kādam paredzēts izmantot informāciju, ir pamatā automātiskai informācijas apmaiņai, līdz ar to, tas ir uzskatāms par daļu no informācijas apmaiņas kārtības arī ievērojot Satversmes tiesas 2011. gada 6. maija sprieduma lietā Nr. 2010-57-03, 13.3. punktā secināto. MK noteikumu Nr. 397 7. punkts paredz CbCr iekļauto informāciju izmantot augsta līmeņa transfertcenu risku un citu risku, kas saistīti ar maksājamo nodokļu bāzes samazināšanu un peļņas novirzīšanu, izvērtējumam, kā arī ekonomiskās un statistikās analīzes un kontroles pasākumu veikšanai. Lai nodrošinātu, ka CbCr iekļautā informācija tiek pilnībā izmantota atbilstoši OECD vadlīnijām par CbCr iekļautās informācijas pareizu izmantošanu[[2]](#footnote-3), grozījumi paredz precizēt un papildināt MK noteikumu Nr. 397 7. punktā iekļauto informāciju. Noteikumu projektā iekļautais regulējums paredz gadījumus, kuros CbCr iekļautā informācija nevar tikt izmantota par pamatu, attiecīgi:* lai noteiktu transfertcenu atbilstību tirgus cenai (vērtībai);
* detalizētas transfertcenu analīzes aizstāšanai katram konkrētam darījumam;
* nodokļu maksātāja ienākumu koriģēšanai.

Grozījums paredzēts, lai noteiktu, ka Valsts ieņēmumu dienests nevar balstīties uz iepriekš minēto informāciju, lai veiktu atbilstošas korekcijas. Taču, neskatoties uz iepriekš noteikto liegumu izmantot CbCr iekļauto informāciju noteiktiem mērķiem, grozījumos paredzēts, ka CbCr iekļautā informācija var tikt izmantota detalizētākai informācijas izpētei par starptautiskas uzņēmumu grupas transfertcenu noteikšanas kārtību vai citiem nodokļu jautājumiem nodokļu kontroles pasākumu laikā, kuru rezultātā iespējams veikt arī atbilstošas korekcijas starptautiskas uzņēmumu grupas sastāvā esošās vienības ar nodokli apliekamajā bāzē. * **Noteikumu projekta 3. punkts**

MK noteikumu Nr. 397 13. punkta regulējums paredz, ka gadījumos, ja ir viena vai vairākas starptautiskās uzņēmumu grupas sastāvā esošas vienības, kuras ir rezidenti nodokļu vajadzībām Eiropas Savienībā (ES), CbCr iesniegšanai tiek izraudzīta viena no sastāvā esošajām vienībām, kas atbilstu iesniegšanas prasībām visām šādas starptautiskas uzņēmumu grupas sastāvā esošām vienībām, kuras nodokļu vajadzībām ir rezidentes ES. Grozījums veikts, lai nodrošinātu tiesisko skaidrību, ņemot vērā, ka, skatot šo punktu pēc tā būtības, rezidence ir attiecināma uz Latvijas Republiku, nevis ES kopumā.* **Noteikumu projekta 4. un 5.punkts**

Grozījumi MK noteikumu Nr. 397 21. punktā paredzēti, lai nodrošinātu tiesisko skaidrību un izvairītos no dažādām regulējuma interpretācijas iespējām. Ņemot vērā OECD rekomendācijas Latvijas regulējuma uzlabošanai, veiktais grozījums precizē, ka CbCr minētais termins “saistītās puses” attiecināms uz starptautiskas uzņēmumu grupas sastāvā esošām vienībām. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā iekļautie grozījumi attieksies galvenokārt uz nodokļu maksātājiem, kas ir starptautiskas uzņēmumu grupas sastāvā un kuriem ir jāiesniedz Valsts ieņēmumu dienestam CbCr. |
| 2. | Tiesiskā regulējuma ietekme uz tautsaimniecību un administratīvo slogu | Noteikumos veiktie grozījumi attiecībā uz CbCr, ņemot vērā OECD rekomendācijas, neuzliek papildus administratīvo slogu ne Valsts ieņēmumu dienestam, ne nodokļu maksātājiem. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 2016. gada 25. maija direktīva (ES) 2016/881, ar ko direktīvu 2011/16/ES groza attiecībā uz obligātu automātisku informācijas apmaiņu nodokļu jomā (jeb DAC4). |
| 2. | Citas starptautiskās saistības | Konvencija par savstarpējo administratīvo palīdzību nodokļu jomā. |
| 3. | Cita informācija | Ar noteikumu projektu paredzēts precizēt regulējumu, kas jau pastāv, ņemot vērā OECD rekomendācijas (saistībā ar DAC4 ieviešanu). Ņemot vērā, ka noteikumu projektā iekļauto grozījumu teksts skar regulējumu, kas paredzēts, ieviešot direktīvu, tika aizpildīta 1.tabula arī attiecībā uz direktīvu, kas jau iepriekš bija pilnībā ieviesta ar grozījumiem likumā “Par nodokļiem un nodevām” un pieņemot MK noteikumus Nr.397. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | DAC4 – direktīva jau ir ieviesta, taču atsevišķas normas šobrīd tiek grozītas. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| DAC4 – pielikuma 1.iedaļas 4.punkts. | Noteikumu projekta 1.punkts (attiecībā uz noteikumu 2.3.apakšpunkta papildināšanu) | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DAC4 – 1.panta 3. punktā iekļautais grozāmās direktīvas 16.panta 6.punkts. | Noteikumu projekta 2.punkts (attiecībā uz noteikumu 7.punkta grozījumu) | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DAC4 – pielikuma 2.iedaļas 1.punkts. | Noteikumu projekta 3.punkts (attiecībā uz noteikumu 13.punkta grozījumu) | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| DAC4 – pielikuma 3.iedaļas C daļas 1.2.apakšpunkts. | Noteikumu projekta 5.punkts (attiecībā uz noteikumu 21.2.1.apakšpunkta grozījumu) | Direktīvas prasības pārņemtas pilnībā. | Noteikumu projekta vienība neparedz stingrākas prasības nekā direktīvā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms noteikumu projekta izsludināšanas informācija par noteikumu projekta izstrādi tika publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”.Līdz ar to sabiedrības pārstāvji varēja līdzdarboties noteikumu projekta izstrādē, rakstveidā sniedzot viedokļus gan pirms, gan pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē |  Sabiedrības pārstāvji varēja līdzdarboties regulējuma izstrādē, līdz 2019. gada 10. oktobrim, rakstveidā sniedzot viedokļus par noteikumu projektu, par kura izstrādi informācija tika publicēta 2019. gada 16. septembrī Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Nodokļu politika”, adrese: http://www.fm.gov.lv/lv/Sabiedribas\_lidzdaliba/tiesibu\_ aktu\_projekti/nodoklu\_politika#project601 un 2019. gada 17. septembrī Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: https://mk.gov.lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Sabiedrība pēc normatīvā akta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts nemaina iesaistīto institūciju kompetenci un funkcijas.Noteikumu projekts neparedz veidot jaunas institūcijas, reorganizēt vai likvidēt esošās institūcijas.Noteikumu projekta izpilde tiks nodrošināta esošo cilvēkresursu un finanšu resursu ietvaros. |
| 3. | Cita informācija | Nav. |

Finanšu ministrs Jānis Reirs

Ivane, 67095651

agnese.ivane@fm.gov.lv

1. OECD Guidance on the Implementation of Country-by-Country Reporting: BEPS Action 13 <https://www.oecd.org/ctp/guidance-on-the-implementation-of-country-by-country-reporting-beps-action-13.pdf> [↑](#footnote-ref-2)
2. OECD *Guidance on the Appropriate Use of Information contained in CbC Reports* [www.oecd.org/ctp/beps/beps-action-13-on-country-by-country-reporting-appropriate-use-of-information-in-CbC-reports.pdf](http://www.oecd.org/ctp/beps/beps-action-13-on-country-by-country-reporting-appropriate-use-of-information-in-CbC-reports.pdf) [↑](#footnote-ref-3)